नकुलनार में क्षीरसागर मिल्क बूथ शुरू
कुआकोंडा ब्लाॅक के ग्राम पंचायत नकुलनार व इसके आसपास रहने वाले ग्रामीणों को अब दूध, दही और दूध से बनने वाले अन्य उत्पादों के लिए दंतेवाड़ा व बचेली नहीं जाना पड़ेगा। 520 परिवारों के 2500 लोगों को अब स्थानीय स्तर पर ही यह सुविधा मिलेगी। ग्रामीणों को इसका लाभ पशुधन विभाग द्वारा दिया जा रहा है।
ग्रामीण क्षेत्रों में दूध की आपूर्ति करने पशुधन विभाग ने रविवार को नकुलनार में क्षीरसागर मिल्क बूथ की स्थापना की। बूथ के उद्घाटन मौके पर जिला पंचायत सदस्य चैतराम अटामी और जनपद अध्यक्ष मासे मुचाकी, पशुधन विभाग के उप संचालक एपी दोहरे, एसबीआई मैनेजर सुमन दास, क्षीरसागर दुग्ध उत्पाद के संचालक दिलीप सोनी, रामबाबू गौतम, अवधेश गौतम, रामाश्रय गौतम, सरपंच पोदिया राम मुचाकी, सत्यजीत चौहान, दिनेश चौहान, नंदलाल मुड़ामी, सुकालू मुड़ामी, सुमित भदौरिया, कुलदीप चौहान समेत ग्रामीण बड़ी संख्या में मौजूद थे। बूथ का संचालन ग्राम पंचायत द्वारा किया जाएगा।
ग्रामीण क्षेत्रों में पांच नए मिल्क बूथ जल्द शुरू होंगे: ग्रामीण क्षेत्रों में पिछले कुछ सालों से डेयरी व्यवसाय करने वाले लोगों की संख्या बढ़ रही है। ग्रामीणों को दूध बेचने में कोई परेशानी न हो इसलिए पशुधन विभाग एक महीने के अंदर पालनार व नकुलनार के बाद दंतेवाड़ा, गीदम, किरंदुल, बचेली और बारसूर में मिल्क बूथ शुरू करेगा।
33 रुपए किलो में दूध लिया जाएगा ग्रामीणों से
ग्रामीण क्षेत्रों में लोग अब डेयरी की स्थापना को लेकर जागरूक होने लगे हैं। क्षीरसागर में ग्रामीणों से 33 रुपए प्रति लीटर की दर से दूध लिया जाएगा। बूथ में ग्रामीण दूध की बिक्री करें इसके लिए उन्हें जागरूक किया जाएगा। एपी दोहरे, उपसंचालक पशुधन विभाग
नकुलनार. पशुधन विभाग ने नकुलनार में खोला गया क्षीरसागर मिल्क बूथ।
उद् घाटन
kas_Deva hin_Deva hin_Deva hin_Deva hin_Deva hin_Deva hin_Deva hin_Deva